laion/Wikipedia-Exotic huggingface dataset:
আনিসা রাওদা নাজ্জার

আনিসা রাওদা নাজ্জার (আরবি: أنيسة روضة نجار; ২৬ জুন ১৯১৩-১৪ জানুয়ারি ২০১৬) ছিলেন লেবাননের একজন নারীবাদী এবং নারী অধিকার কর্মী। তিনি ভিলেজ ওয়েলফেয়ার সোসাইটির (জাম'ইয়াত ইন'আশ আল-কারিয়া) সহ-প্রতিষ্ঠাতা এবং দীর্ঘদিনের নেত্রী ছিলেন। আনিসা রাওদা (তার আসল নাম "রাউদা" বা "রাওদা" হিসাবেও দেখা যায়) বৈরুতে জন্মগ্রহণ করেছিলেন। তিনি জমিদার ও ফার্মাসিস্ট সেলিম আনিস রাওদা এবং জালফা আমিন নাজ্জারের কন্যা। তার ছোট বোন সালাউয়া রাওদা চৌকেয়ার একজন বিশিষ্ট চিত্রশিল্পী এবং ভাস্কর ছিলেন। তিনি বৈরুত কলেজ ফর উইমেন এবং আমেরিকান বৈরুত বিশ্ববিদ্যালয়ে শিক্ষা গ্রহণ করেন। সেখানে তিনি ১৯৩৬ সালে সমাজবিজ্ঞান এবং শিক্ষা বিভাগে পড়াশোনা শেষ করেন। নাজ্জারের সক্রিয়তা গ্রামীণ উন্নয়ন এবং মহিলাদের জীবনকে কেন্দ্র করে। তিনি গ্রামীণ পরিবারগুলিতে অ্যাক্সেসযোগ্য স্কুল এবং ক্লিনিক স্থাপনের জন্য কাজ করেছিলেন। 1953 সালে তিনি এবং ইভেলিন বুস্ট্রোস লেবাননের গ্রামীণ মহিলাদের জন্য সাক্ষরতা এবং অর্থনৈতিক সুযোগকে এগিয়ে নিতে গ্রাম কল্যাণ সমিতি প্রতিষ্ঠা করেন। তিনি সাক্ষরতা, শিশু যত্ন, পুষ্টি, স্বাস্থ্যবিধি এবং কৃষি বিষয়ে সমাজের ব্যবহারিক কর্মশালায় মহিলাদের উপস্থিত থাকার জন্য উৎসাহ হিসাবে "রুরাল ব্রেভেট" নামে একটি শংসাপত্র বা সার্টিফিকেট তৈরি করেছিলেন। সাহিত্য, রাজনীতি, সঙ্গীত এবং ধর্মের মতো বিস্তৃত বিষয়গুলিতে কিছু বিষয়বস্তু অন্তর্ভুক্ত করার জন্য প্রোগ্রামটি শীঘ্রই প্রসারিত হয়। তিনি ১৯৪৮ সাল থেকে লেবাননের নারী পরিষদের সম্পাদক এবং দ্রুজ এতিমখানার সাধারণ সম্পাদক হিসেবে দায়িত্ব পালন করেন; তিনি লেবাননের লিগ ফর গুড হাউসকিপিং প্রতিষ্ঠা করতে সহায়তা করেছিলেন। দ্বিতীয় বিশ্বযুদ্ধের সময় লেবাননের বাইরে পাঁচ বছর তিনি ইরাকের দুটি বালিকা বিদ্যালয়ের অধ্যক্ষ ছিলেন। তিনি লেবাননের মহিলাদের প্রতিনিধিত্বকারী ইউনেস্কো ইভেন্ট সহ মহিলাদের উপর আন্তর্জাতিক সম্মেলনে নিয়মিত প্রতিনিধি ছিলেন। তিনি ১৯৮৫ সালে নাইরোবিতে মহিলাদের উপর তৃতীয় বিশ্ব সম্মেলন এবং ১৯৯৫ সালে বেইজিংয়ে মহিলাদের উপর চতুর্থ বিশ্ব সম্মেলনে অংশ নিয়েছিলেন। তিনি ১৯৬১ সালে লেবাননের উইমেনস ইন্টারন্যাশনাল লিগ ফর পিস অ্যান্ড ফ্রিডমের চ্যাপ্টার প্রতিষ্ঠা করতে সাহায্য করেন এবং এবং ১৯৭৭ এবং ১৯৮৩ সালে আন্তর্জাতিক সংস্থার সহ-সভাপতি নির্বাচিত হন। ২০১৪ সালে নাজ্জারের ১০০তম জন্মদিনের পরপরই একটি লেবাননের ডাকটিকিট জারি করা হয়, যেখানে নাজ্জারের মুখ এবং নাম রয়েছে। এছাড়াও তিনি দুইবার লেবানিজ অর্ডার অফ মেরিট পদক এবং লেবাননের আর্মি শিল্ড লাভ করেন। ১৯৪৪ সালে তিনি কৃষিবিজ্ঞানী ফোয়াদ আমিন নাজ্জারকে বিয়ে করেন, যিনি ১৯৫৯ সালে কৃষি মন্ত্রী হন। তাদের তিনটি সন্তান ছিল, যাদের সবাই প্রাপ্তবয়স্ক অবস্থায় কৃষি প্রকৌশলী হয়েছিল। ১৯৯২ সালে ফুয়াদ গাড়ি দুর্ঘটনায় মারা গেলে তিনি বিধবা হন। ২০১৬ সালে যখন তিনি মারা যান তখন তার বয়স ছিল প্রায় ১০৩ বছর।   "Saloua Raouda Choucair obituary"। ৬ ফেব্রুয়ারি ২০১৭।  "Distinguished Druze: Anissa Rawda Najjar" Druze Worldwide. Myriam Sfeir, "Sitt Anissa Rawdah Najjar: Founder of the Village Welfare Society" ওয়েব্যাক মেশিনে আর্কাইভকৃত ৯ আগস্ট ২০১৯ তারিখে Al-Raida 79(Fall 1997): 41–42. "Anissa Najjar, Founder of WILPF Lebanon, Dies at 103" Women's International League for Peace and Freedom (February 3, 2016). "Pioneer Women Right Defender Anissa Najjar Dies at Age of 103" Women Economic Empowerment Portal (January 15, 2016). আনিসা রাওদা নাজ্জারের 2012 সালের একটি ছবি[স্থায়ীভাবে অকার্যকর সংযোগ] মন্ডানিটা ম্যাগাজিন থেকে সানা রাওদা এবং মিমি বুস্ট্রোসের সাথে
ইরুমবু থিরাই

ইরুমবু থিরাই (অনু. Iron Curtain) হলো ২০১৮ সালে মুক্তিপ্রাপ্ত তামিল ভাষার একটি অ্যাকশন থ্রিলার ধর্মী চলচ্চিত্র। এটি পরিচালনা করেন অভিষিক্ত পরিচালক পি.এস মিথরান। এতে অভিনয় করেন বিশাল, অর্জুন এবং সামান্থা আক্কিনেনি। এর সাউন্ডট্র‍্যাক সম্পাদনা করেন যুভান শংকর রাজা। এই চলচ্চিত্রটি বিশাল ফিল্ম ফ্যাক্টরি থেকে প্রযোজিত হয়। ২০১৬ সালে এর নির্মান কাজ শুরু হয়। গল্পে একজন আর্মি অফিসারকে হ্যাকারদের দ্বারা তার ব্যাংক একাউন্ট থেকে চুরি করা টাকা উদ্ধার করতে দেখা যায়। এটিকে বক্স অফিসে ব্লকবাস্টার ঘোষণা করা হয়। এটি বিশ্বব্যাপী ১১ মে ২০১৮ সালে মুক্তি পায়। এটি সমালোচক এবং দর্শকদের থেকে ইতিবাচক সাড়া পায় বিশেষ করে বিশাল এবং অর্জুনের অভিনয়, চিত্রনাট্য এবং যুভান শংকরের সঙ্গীতের জন্য। এটি সিনেমা হল গুলো তে ১০০ দিন সফলভাবে চলে। এর একটি স্পিনঅফ চাকরা ১৯ ফেব্রুয়ারি ২০২১ সালে মুক্তি পায়। একজন মিলিটারি অফিসার তার বোনের বিয়ের জন্য নকল কাগজপত্র দিয়ে ব্যাংক থেকে টাকা লোন নেয়। কিন্তু সেই টাকা গুলো তার একাউন্ট থেকে চুরি হয়ে যায়, তাই সে হ্যাকার থেকে টাকা উদ্ধারের অভিযানে নেমে পড়ে। বিশাল - মেজর কাথিরাভান অর্জুন - সত্যমুর্তি/ হোয়াইট ডেভিল/ ডার্ক এঞ্জেল সামান্থা আক্কিনেনি - ড. রথি দেবী একজন মনোবিদ এবং কাথির এর প্রেমিকা দিল্লি গণেশ - কাথির এর পিতা শ্রীজা রবি - কাথির এর মাতা রোবো শংকর - কাথির এর মামা দর্শনা রাজেন্দ্রান - কাথির এর বোন সুমন - এসিপি কবিথালায়া কৃষ্ণন - ব্যাংকের ম্যানেজার কালি ভেংকেট - গনাভেল রাজা বিবেক প্রসন্ন - লোন কালেকশন এজেন্ট ভিনসেণ্ট আশোকান - মন্ত্রী মধুসূদন রাও - একজন দুর্নীতিগ্রস্থ পুলিশ অফিসার জি. মারিমুথু - আশ্রমে মালিক চলচ্চিত্রটি তেলুগু তে অভিমান্যুডু নামে ডাবিং করা হয় যেটি ১ জুন ২০১৮ সালে মুক্তি পায়। এটির হিন্দি ডাবিং ও মুক্তি পায় যেটি গোল্ডমাইন্স টেলিফিল্ম দ্বারা রিটার্ণ অফ অভিমান্যু নামে ২০১৯ সালে মুক্তি দেয়া হয়। এটির সম্প্রচার সত্ত্ব জি তামিল এর কাছে বিক্রি করা হয়। এটির একটি মালায়লাম ডাবিং ও আছে একই নামে। চলচ্চিত্রটি ১৪.৫ কোটি বাজেটে নির্মান করা হয়। এবং এটি বিশ্বব্যাপী ১০৫ কোটি রুপি আয় করে একটি ব্লকবাস্টার হিট ছবিতে পরিণত হয়। এটি এখন পর্যন্ত বিশালের সর্বাধিক আয় করা চলচ্চিত্র। "Irumbu Thirai (Tamil) worldwide box office collection, budget and many more"। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২১।  "Irumbu Thirai lifetime box office collection: Vishal's film turns out to be a 'blockbuster'"। International Business Times। ২০১৮-০৭-০২। সংগ্রহের তারিখ ২০১৯-১০-১২।  "Vishal-Samantha's 'Irumbu Thirai' to release on May 11 - Times of India"। indiatimes.com।  "Vishal to act in and produce Irumbu Thirai 2. Details here"। India Today।  "First Look: Vishal In Abhimanyudu"। greatandhra.com।  "The Return of Abhimanyu (Irumbu Thirai) 2019 New Released Full Hindi Dubbed Movie | Vishal, Samantha"। youtube.com।  "Diwali 2018 Special Movies On TV Channels: 96, Vishwaroopam 2, Kaala & Other Tamil Movies!"। FilmiBeat। ৩ নভেম্বর ২০১৮। সংগ্রহের তারিখ ১২ এপ্রিল ২০১৯।  "Irumbu Thirai TN theatrical rights"।
তৃতীয় বিশ্বে নারীবাদ ও জাতীয়তাবাদ

তৃতীয় বিশ্বের নারীবাদ ও জাতীয়তাবাদ শ্রীলঙ্কার লেখক কুমারী জয়াবর্ধনের দ্বারা ১৯৮৬ সালে প্রকাশিত একটি বই। কুমারীর বইটিকে নারীবাদী ক্লাসিক হিসাবে বর্ণনা করা হয় এবং তৃতীয় বিশ্বের নারীবাদের প্রথম পাঠ্যপুস্তক হিসাবে আজ পর্যন্ত লিঙ্গ ও নারী গবেষণায় ব্যাপকভাবে ব্যবহৃত হয়েছে। বইটিতে পুর্বের এগারোটি দেশ জুড়ে নারীবাদী, সমাজতান্ত্রিক ও রাজনৈতিক আন্দোলনের প্রথম সারিতে থাকা নারীদের সম্পর্কে গবেষণায়গুলি অনুসরণ করা হয়েছে: দেশগুলি হল মিশর, ইরান, তুরস্ক, ভারত, শ্রীলঙ্কা, চীন, জাপান, কোরিয়া, ফিলিপাইন, ভিয়েতনাম ও ইন্দোনেশিয়া,; সাম্রাজ্যবাদী শাসকগণ পূর্বের অঞ্চলকে পরাধীন করতে আগ্রহী এবং এই শাসন ব্যবস্থার দাসত্ব পরিকল্পনায় পরোক্ষ শোষণের দ্বারা প্রত্যক্ষ আক্রমণ ও শত্রুতার ইতিহাস তুলে ধরে। এই গবেষণায়গুলি ক্রমবর্ধমান জাতীয়তাবাদের পটভূমির বিপরীতে স্থাপন করা হয়েছে - নিজেদের উপনিবেশবাদীদের থেকে মুক্ত করার জন্য পূর্ব বিশ্বের মুক্তি সংগ্রাম, যা নারীবাদী ও জাতীয়তাবাদী আন্দোলনের মধ্যে মুক্তির জন্য একটি সাধারণ সংগ্রাম তৈরি করেছিল। ১৯৮০ এর দশকে, কুমারী নেদারল্যান্ডসের ইন্টারন্যাশনাল ইনস্টিটিউট অফ সোশ্যাল স্টাডিজ (আইএসএস) -এ ভিজিটিং স্কলার হিসেবে মহিলাদের জন্য শিক্ষণ সামগ্রীর ব্যবস্থা করছিলেন। সেই সময়, তিনি আইএসএস থেকে তার সহকর্মী মারিয়া মিসের সাথে ইউরোপে নারীবাদ: লিবারেল ও সমাজতান্ত্রিক কৌশল নিয়ে কাজ করছিলেন। কুমারী 'তৃতীয় বিশ্বের' নারীদের ঐতিহাসিক সংগ্রামের সমান্তরাল হিসাবের অভাব অনুভব করেছিলেন, তার মনে হয়েছিল - "আমাদের বিশ্বের অংশের মধ্যে একটি ফাঁক ছিল"। তিনি অ্যামস্টারডামে আন্তর্জাতিক আর্কাইভ ফর দ্য উইমেন্স মুভমেন্ট -এ পাওয়া গবেষণাটি তৃতীয় বিশ্বের মহিলাদের ইতিহাস সংক্রান্ত একটি পাণ্ডুলিপিতে সংকলিত করেছেন, যা তিনি হেগ ও ব্রাসেলসের ট্রেনের যাত্রায় লিখেছিলেন। পাণ্ডুলিপিটি প্রথম ১৯৮২ প্রকাশিত হয়েছিল এবং যখন কুমারী মূলত ছবি যোগ করতে চেয়েছিলেন, সেই সময় এটি একটি ছোট বই হিসাবে মুদ্রিত হয়েছিল এবং পরবর্তীকালে, আইএসএস-এ তার ছাত্ররা ব্যবহার করেছিল। পরবর্তীতে, এটি জেড বুকস গ্রহণ করে, যারা এটিকে ১৯৮৬ সালের ১লা মে একটি পেপারব্যাক ফরম্যাটে সম্প্রসারিত ও প্রকাশ করে। বইটি পেপারব্যাক, হার্ডকভার, ই-বুক এবং একটি কিন্ডল সংস্করণে প্রকাশিত হয়েছে। তৃতীয় বিশ্বে নারীবাদ ও জাতীয়তাবাদ বইটি যুক্তরাজ্যের নারীবাদী ফোর্টনাইট পুরস্কার অর্জন করে এবং মিস ম্যাগাজিন কর্তৃক শীর্ষ ২০ টি নারীবাদী ক্লাসিকের একটি হিসেবে নির্বাচিত হয়েছে। Srinivasan, Meera (২০১৭-০১-০১)। "There was a gap about our part of the world"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০৬-০২।  Jayawardena, Kumari (২০২০-০৯-৩০)। "History of women's movements in Asia and the Middle East"। Verso Blog (ইংরেজি ভাষায়)। সংগ্রহের তারিখ ২০২০-১০-০২।  Chhachhi, Amrita (নভেম্বর ২০০৬)। "Kumari Jayawardena: Interview with Kumari Jayawardena" (ইংরেজি ভাষায়): 1335–1346। ডিওআই:10.1111/j.1467-7660.2006.00529.x ।  "Feminism and Nationalism in the Third World by Kumari Jayawardena – review"। the Guardian (ইংরেজি ভাষায়)। ২০১৭-০৮-০৯। ২০১৭-০৮-৩০ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "Editions of Feminism and Nationalism in the Third World by Kumari Jayawardena"। www.goodreads.com। সংগ্রহের তারিখ ২০২০-০৬-০২।  "Verso"। www.versobooks.com। ২০২০-০৬-১৭ তারিখে মূল থেকে আর্কাইভ করা। সংগ্রহের তারিখ ২০২০-০৬-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অনিতা অগসপার্গ

অনিতা অগসপার্গ (২২ সেপ্টেম্বর ১৮৫৭ – ২০ ডিসেম্বর ১৯৪৩) ছিলেন একজন জার্মান আইনবিদ, অভিনেত্রী, লেখক, নারীবাদী আন্দোলনের কর্মী এবং শান্তিবাদী। অনিতা অগসপার্গ একজন উকিলের মেয়ে ছিলেন, বড় হওয়ার আগ পর্যন্ত তিনি তার পিতার আইন অফিসে কাজ করেন। বার্লিনে তিনি মহিলা কলেজে শিক্ষাদানের জন্য একটি শিক্ষক প্রশিক্ষণ কোর্স সম্পন্ন করেন এবং পাশাপাশি তিনি অভিনয়ের ক্লাসও নেন। ১৮৮১ থেকে ১৮৮২ সাল পর্যন্ত তিনি মাইনেনজেন এনসেম্বলের শিক্ষানবিশ ছিলেন এবং জার্মানি, নেদারল্যান্ডস ও লিথুয়ানিয়া জুড়ে কনসার্ট ট্যুরে অংশ নিয়েছিলেন। তার নানি, যিনি ১৮৮৭ সালে মারা গিয়েছিলেন, অগসপার্গকে একটি উল্লেখযোগ্য উত্তরাধিকার রেখেছিলেন, যা তাকে আর্থিকভাবে স্বাবলম্বী করেছিল। অভিনেত্রী হিসেবে পাঁচ বছরের কর্মজীবনের পর, তিনি তার বন্ধু সোফিয়া গাউডস্টিকারের সাথে মিউনিখে গিয়েছিলেন, সেখানে ১৮৮৭ সালে তারা যৌথভাবে হোফটেলিয়ার এলভিরা নামে একটি ফটোগ্রাফি স্টুডিও খুলেছিলেন। দুইজনেই ছোট চুল, অপ্রচলিত পোশাক পরতেন এবং নারীদের মুক্তির সংগ্রাম ও তাদের মুক্ত জীবনযাত্রার জন্য ঘন ঘন তাদের সমর্থন প্রকাশ করতেন। সেই অস্বাভাবিক জীবনযাত্রার কারণে, অগসপার্গ নারী আন্দোলনের অন্যান্য ব্যক্তিত্বের তুলনায় নারীবাদ বিরোধীদের দ্বারা ব্যক্তিগত আক্রমণের সম্মুখীন হয়েছিল। তারপরও, মঞ্চ এবং স্টুডিওর মাধ্যমে দ্রুত তাকে সুপরিচিত করে তোলে এবং তার গ্রাহক হিসাবে বায়ার্ন রাজ পরিবারও ছিল। ১৮৯০ সালের মধ্যে অগসপার্গ জার্মান মহিলা আন্দোলনের সাথে গভীরভাবে জড়িত ছিলেন এবং একজন প্রকাশ্য বক্তব্য দেওয়ার অনুশীলনও করেছিলেন। নারীর অধিকারের প্রতি তার অঙ্গীকার তাকে কয়েক বছরের সফল কাজের পর তিনি আইন ডিগ্রির জন্য পড়াশোনা করার সিদ্ধান্ত নেয়। তিনি সুইজারল্যান্ডের জুরিখ বিশ্ববিদ্যালয়ে গিয়েছিলেন, কারণ জার্মানিতে নারীদের তখনও বিশ্ববিদ্যালয়গুলিতে সমান প্রবেশাধিকার ছিল না। রোসা লুক্সেমবুর্গের সাথে তিনি ছিলেন আন্তর্জাতিক মহিলা ছাত্রী সমিতির প্রতিষ্ঠাতা, যার সাথে তার বিক্ষোভপূর্ণ সম্পর্ক ছিল। তিনি ১৮৯৭ সালে ডক্টরেট নিয়ে তার পড়াশোনা শেষ করেন, তিনি জার্মান সাম্রাজ্যের প্রথম আইন বিভাগের ডক্টরেট। কিন্তু তিনি একজন আইনজীবী হিসাবে অনুশীলন করতে পারেননি, কারণ মহিলাদের তখনও এটি করার অনুমতি দেওয়া হয়েছিল না। ১৮৯৫ সালে অগসপার্গ ডাই ফ্রয়েনবেউইগুং পত্রিকার ("দ্য উইমেন্স মুভমেন্ট") সাথে সমন্বয় করে, তিনি সামাজিক আইনে যে বৈষম্যের শিকার হয়েছেন তার নিন্দা জানিয়ে প্রবন্ধ লিখেছিলেন, বিশেষ করে তিনি বিবাহকে বৈধ পতিতাবৃত্তির একটি রূপ বলে বর্ণনা করেছিলেন। ১৮৯৬ সালে তিনি বার্লিনে অনুষ্ঠিত মহিলাদের আন্তর্জাতিক সম্মেলনে অংশ নিয়েছিলেন, যেখানে তিনি নারীবাদী লিডা গুস্তাভা হেইম্যানের সাথে দেখা করেছিলেন, যিনি পরবর্তিতে তার জীবনের বাকি সময় তার সঙ্গী হয়েছিলেন। তারা দক্ষিণ আমেরিকায় গভীর নির্বাসনে চলে যায়, কিন্তু পরে জুরিখে বসতি স্থাপনের জন্য ইউরোপে ফিরে আসে। সেখানে তার সঙ্গীর কয়েক মাস পর ১৯৪৩ সালে অগসপার্গ মারা যান। হেইম্যানের মতো, তাকে সুইজারল্যান্ডের জুরিখের ফ্লান্টার্ন কবরস্থানে দাফন করা হয়েছে। Röwekamp, Marion (২০১০)। Die ersten deutschen Juristinnen : eine Geschichte ihrer Professionalisierung und Emanzipation (1900-1945) (1. Aufl সংস্করণ)। Köln: Böhlau Köln। আইএসবিএন 978-3-412-20532-4। ওসিএলসি 633947728।  উইকিমিডিয়া কমন্সে অনিতা অগসপার্গ সংক্রান্ত মিডিয়া রয়েছে।
আব্দুল্লাহ লেভান্ত তুজেল

আব্দুল্লাহ লেভেন্ট তুজেল (জন্ম ১২ জুলাই ১৯৬১) একজন তুর্কি রাজনীতিবিদ যিনি ১৯৯৬ সালে লেবার পার্টির (ইএমইপি) অন্যতম প্রতিষ্ঠাতা ছিলেন। তিনি ইস্তাম্বুলের তৃতীয় নির্বাচনী জেলার সংসদ সদস্য ছিলেন। লেবার, ডেমোক্রেসি ও ফ্রিডম ব্লকের সমর্থনে ২০১১ সালের সাধারণ নির্বাচনে স্বতন্ত্র হিসেবে নির্বাচিত হয়েছিলেন। তিনি তুরস্কের নারীবাদী দল পিপলস ডেমোক্রেটিক পার্টির (এইচডিপি) সংসদীয় দলের সঙ্গে ছিলেন। তোজেল ইস্তাম্বুল বিশ্ববিদ্যালয় আইন স্কুল থেকে স্নাতক এবং ১৯৮৫ সাল থেকে একজন ফ্রিল্যান্স আইনজীবী।১৯৯৬ সালে লেবার পার্টি প্রতিষ্ঠা করে তিনি ২০১১ সালের সাধারণ নির্বাচনের আগে পদত্যাগ করতে সক্ষম হন যাতে তিনি ইস্তাম্বুল থেকে স্বতন্ত্র হিসেবে নির্বাচনে প্রতিদ্বন্দ্বিতা করতে পারেন। পার্টির মধ্যে কুর্দি জাতীয়তাবাদের প্রভাব নিয়ে ইএমইপি এবং এইচডিপির মধ্যে সাম্প্রতিক মতবিরোধ সত্ত্বেও, তুজেল এইচডিপিতে যোগদান করেন এবং তার মেয়াদ শেষ না হওয়া পর্যন্ত এইচডিপি সংসদ সদস্য ছিলেন। আব্দুল্লাহ লেভান্ত তুজেল ১৯৬১ সালের ১২ জুলাই বুলাঙ্কাকে জন্মগ্রহণ করেন এবং ইস্তাম্বুল বিশ্ববিদ্যালয় আইন অনুষদ থেকে স্নাতক হন। ১৯৮৫ সালে তিনি ফ্রিল্যান্স আইনজীবী হন। তিনি হিউম্যান রাইটস ফাউন্ডেশন ইস্তাম্বুল নির্বাহী বোর্ডের সদস্য হন এবং মডার্ন লয়ার্স অ্যাসোসিয়েশন ইস্তাম্বুল শাখার সভাপতি হিসেবেও দায়িত্ব পালন করেন। [2] ১৯৯৬ সালে তুজেল লেবার পার্টির (ইএমইপি) অন্যতম প্রতিষ্ঠাতা সদস্য হন এবং ১ জুন ২০০৭ পর্যন্ত দলের নেতা হিসেবে দায়িত্ব পালন করেন, যার পর তিনি ২০০৭ সালের সাধারণ নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করার জন্য পদত্যাগ করেন। তিনি থাউজেন্ড হোপ প্রার্থী ব্লক দ্বারা সমর্থিত ছিল, বেশ কয়েকটি ছোট বামপন্থী সংগঠন গঠিত যার লক্ষ্য ছিল নির্দল হিসাবে প্রার্থী দাঁড় করে ১০% নির্বাচনের সীমা অতিক্রম করা। ইজমির প্রথম নির্বাচনী জেলায় নির্বাচনে অংশ নিয়ে তিনি সংসদে একটি আসন জয়ের জন্য পর্যাপ্ত ভোট পেতে ব্যর্থ হন। পরবর্তীতে তিনি লেবার পার্টির নেতা হিসেবে তার ভূমিকা পুনরায় শুরু করেন। ২০১১ সালের সাধারণ নির্বাচনে, তাজেল আবারও লেবার পার্টি থেকে পদত্যাগ করে স্বতন্ত্র হিসেবে নির্বাচনে প্রতিদ্বন্দ্বিতা করেন, এবার লেবার, ডেমোক্রেসি এবং ফ্রিডম ব্লক সমর্থিত। ইস্তাম্বুলের তৃতীয় নির্বাচনী জেলার নির্বাচনে প্রতিদ্বন্দ্বিতা করে, তিনি একটি আসন জিতেছিলেন এবং সংসদে নির্বাচিত ৩৫ জন ব্লক এমপিদের একজন হয়েছিলেন। ২০১৩ সালে, তুজেল নবগঠিত পিপলস ডেমোক্রেটিক পার্টিতে (এইচডিপি) যোগ দেন, যা পিপলস ডেমোক্রেটিক কংগ্রেসে (এইচডিকে) অংশ নেওয়া বামপন্থী রাজনৈতিক গোষ্ঠীগুলির একটি জোট দ্বারা গঠিত হয়েছিল। লেবার পার্টি প্রাথমিকভাবে এইচডিপির অংশ ছিল, যদিও পরে এইচডিপিতে কুর্দি জাতীয়তাবাদী দলগুলির অন্তর্ভুক্তি নিয়ে মতবিরোধের কারণে সমর্থন প্রত্যাহার করে নেয়। তবে কুর্দি বিচ্ছিন্নতাবাদী কুর্দিস্তান ওয়ার্কার্স পার্টির (পিকেকে) কারাবন্দী নেতা আবদুল্লাহ ওজালানকে মুক্ত করার প্রবক্তা হিসেবে তুজেল এইচডিপির এমপি হিসেবে থেকে যান এবং লেবার পার্টি ২০১৫ সালের জুনের সাধারণ নির্বাচনের সময় এইচডিপিকে সমর্থন করার সিদ্ধান্ত নেন, যেখানে Tüzel তৃতীয় নির্বাচনী জেলা থেকে সংসদ সদস্য হিসেবে পুনরায় নির্বাচিত হন। গ্র্যান্ড জাতীয় পরিষদের ওয়েবসাইটে এমপি প্রোফাইল   http://www.ensonhaber.com/levent-tuzel-ocalan-serbest-kalmali-2013-03-26.html "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২১।  http://www.biyografi.net/kisiayrinti.asp?kisiid=4492 http://www.milliyet.com.tr/levent-tuzel-abdullah-ocalan-serbest-kalmali/siyaset/siyasetdetay/26.03.2013/1685356/default.htm
হাইম ওরন

হাইম "জুমেস" ওরন একজন ইসরায়েলি রাজনীতিবিদ ও সাবেক কৃষিমন্ত্রী। তিনি রাজনৈতিক দল মেরেৎজের প্রধান ছিলেন, যার জন্য তিনি কনেসেটের সদস্য হিসেবে দায়িত্ব পালন করেছিলেন। হাইম গিভাতায়িম শহরের জন্মগ্রহণ করেন এবং রামাত গানে বেড়ে ওঠেন। তার বাবা-মা দ্বিতীয় বিশ্বযুদ্ধের আগে পোল্যান্ড থেকে চলে এসেছিলেন। তার বাবা একজন টেক্সটাইল শ্রমিক এবং মা একজন গৃহিণী ছিলেন। তার ডাকনাম "জামুস" (জল মহিষ) ও পরে, "জুমেস" (সিকামোর ফল) ছিল। হাইম বিমানপোতে বাহিত নাহাল ইউনিটের সাথে ইসরায়েলের প্রতিরক্ষা বাহিনীতে কাজ করেছিলেন। তার সামরিক চাকরির সময়, তিনি ও তার স্ত্রী নিলি লাহভের কিবুৎজে যোগদান করেন, যেখানে তিনি উচ্চ বিদ্যালয়ে শিক্ষকতা করতেন এবং কিবুৎজ অর্থনীতির বিভিন্ন শাখায় (হাঁস, মাঠের ফসল, সসেজ কারখানা, প্লাস্টিক কারখানা) কাজ করতেন। তিনি কিবুৎজ কমিটির সদস্য ছিলেন এবং নির্বাহী সচিব হিসেবে দায়িত্ব পালন করেন। তিনি ১৯৬৮ সালে হাশোমার হাটজাইর আন্দোলনের সম্পাদক হন। তিনি দুবার কিবুৎজ আর্টজির জাতীয় সম্পাদক ছিলেন। হাইম পাঁচ সন্তানের পিতা - ইরিত, উরি, ইয়ানিভ, আসফ ও ওডেড। ইয়ানিভ ৪ বছর বয়সে একটি ট্রাক্টর দুর্ঘটনায় মারা যান। হাইম ও তার স্ত্রী কিবুৎজে বসবাস করেন এবং প্রাক্তন নেসেট সদস্য ও প্রাক্তন মন্ত্রী হিসেবে তার সুবিধা সমষ্টিগত কোষাগারে প্রদান করেন। হাইম পিস নাউ (১৯৭৮) এর অন্যতম প্রতিষ্ঠাতা ছিলেন। তিনি ১৯৮৮ সালে ম্যাপামের পক্ষ থেকে ভোটে কনেসেট নির্বাচিত হন, যা ১৯৯২ সালে রতজ ও শিনুইয়ের সাথে মেরেৎজ হিসাবে একত্রিত হয়। ত্রয়োদশ নেসেটে তিনি নীতিশাস্ত্র কমিটির চেয়ারম্যান ছিলেন। চতুর্দশ নেসেটে তিনি মেরেৎজের নেতা হন। তিনি হিস্টাড্রেটের নেতৃত্বের জন্য বিড করতে হাইম রামনের সাথে যোগদান করেন এবং ১৯৯৫-১৯৯৬ সালে রামনের বিজয়ের পর, তাঁর অধীনে হাইম কোষাধ্যক্ষ হিসেবে দায়িত্ব পালন করেন। হাইম ১৯৯৬ সালে এহুদ বারাকের সরকারের কৃষি মন্ত্রী নিযুক্ত হন। তিনি ২০০০ সালে নেসেট থেকে পদত্যাগ করেছিলেন, কিন্তু তিনি ২০০৩ সালের নির্বাচনের পরে রাজনীতিতে ফিরে আসেন। হাইম ২১ মার্চ তার আসন থেকে আনুষ্ঠানিকভাবে পদত্যাগ করার আগে ২০১১ সালের প্রথম দিকে ঘোষণা করেছিলেন যে তিনি কয়েক মাসের মধ্যে কনেসেট ছেড়ে দেবেন। The Candidate, Haaretz "Haim Orom will quit the Knesseth, Galon will return to the seat"। walla। ৩ জানুয়ারি ২০১১।
আরওয়া সালেহ

আরওয়া সালেহ (১৯৫১-১৯৯৭) একজন মিশরীয় কমিউনিস্ট এবং নারীবাদী ছিলেন, যিনি ১৯৭০ এর দশকের উগ্র ছাত্র আন্দোলনের একজন অভিজ্ঞ ছাত্র নেত্রী ছিলেন। তিনি মার্কসবাদী-লেনিনবাদী মিশরীয় কমিউনিস্ট ওয়ার্কার্স পার্টির (ইসিডব্লিউপি) কেন্দ্রীয় কমিটির সদস্যও ছিলেন। কমিউনিস্টদের রাষ্ট্রীয় নিপীড়নের কারণে তার বেশিরভাগ লেখাই ইসিডব্লিউপি পত্রিকায় প্রকাশিত হয়েছিল, যা গোপনে প্রচারিত হত। তিনি আরবিতে মার্কসবাদী সাহিত্যের বেশ কয়েকটি অনুবাদও প্রকাশ করেছেন, যার মধ্যে রয়েছে টনি ক্লিফের 'ক্লাস স্ট্রাগল অ্যান্ড উইমেন্স লিবারেশন' (১৯৮৪)। তার দুটি প্রকাশিত প্রবন্ধ সংকলন রয়েছে - আল-মুবতাসারুন (অথবা দ্যা প্রিম্যাচিউর ওয়ানস/দ্য স্টিলবর্ন ) এবং আরেকটি, মরণোত্তর প্রকাশিত, শিরোনাম সারাতান আল-রাওহ (আত্মার ক্যান্সার)। তিনি ১৯৯৭ সালে আত্মহত্যা করেছিলেন। আরওয়া সালেহ ১৯৫১ সালে কায়রোতে জন্মগ্রহণ করেন এবং কায়রো বিশ্ববিদ্যালয়ে ইংরেজি সাহিত্য অধ্যয়ন করেন। স্নাতক হওয়ার পর, তিনি স্বল্প সময়ের জন্য স্কুল শিক্ষক হিসাবে কাজ করেন, এবং তারপর রাষ্ট্রীয় মালিকানাধীন মধ্যপ্রাচ্য সংবাদ সংস্থা এবং সৌদি অর্থায়নে অর্থনৈতিক সংবাদপত্র 'আল-আলাম আল-ইয়াওম' (দ্যা ওয়ার্ল্ড টুডে) এ কাজ করেন। তিনি ছদ্মনামে সামাজিক-রাজনৈতিক প্রবন্ধ লিখেন এবং তার মার্কসবাদী সাহিত্যের অনুবাদ মিশরীয় কমিউনিস্ট ওয়ার্কার্স পার্টির (হিযব আল-উম্মাল আল-শুয়ুই আল-মিসরি) এর অভ্যন্তরীণ এবং গোপন পত্রিকা এবং নিউজলেটারে প্রকাশিত হয়েছিল। এটি একটি গুপ্ত সংগঠন ছিল। সালেহ ১৯৭০-এর দশকের গোড়ার দিকে উগ্রবাদী ছাত্র আন্দোলনের একজন অন্যতম ব্যক্তি ছিলেন। এ ছাত্র আন্দোলন মুলত ১৯৬৭ সালের আরব-ইসরায়েল যুদ্ধ এ মিশরের পরাজয়ের প্রতিক্রিয়ায় এবং আা-সাদাতের শাসনের বিরোধিতায় দানা বেধে উঠে। বিপ্লবী বামদের প্রতিশ্রুতির ব্যর্থতায় এবং ১৯৮০ এর দশকে মিশরের অবস্থার কারণে সালেহ হতাশা হয়ে দল থেকে বিচ্ছিন্ন হয়ে যান। পরে তিনি স্পেনে চলে যান। সালেহ তিনবার বিয়ে করেছিলেন - দুবার কমিউনিস্ট বুদ্ধিজীবীর সাথে, এবং একটি সংক্ষিপ্ত বিয়ে হয়েছিল ১৯৯০ এর প্রজন্মের তার থেকে বয়সে অনেক ছোট এক কবির সাথে। ১৯৯৭ সালে আরওয়া সালেহ একটি দশম তলার অ্যাপার্টমেন্ট থেকে লাফ দিয়ে আত্মহত্যা করেন। তার কাগজের একটি সংক্ষিপ্ত এবং ঝটিতি সম্পাদিত নির্বাচন ১৯৯৮ সালে প্রকাশিত হয়েছিল - এর মধ্যে ছিল তার স্মৃতিকথা, একটি দীর্ঘ কবিতা এবং ঔপন্যাসিক সোনাল্লাহ ইব্রাহিমের কথাসাহিত্যের উপর একটি প্রবন্ধ - এবং শিরোনাম ছিল সারাতান আল-রাওহ (আত্মার ক্যান্সার)। 'আল-মুবতাসারুন' পরবর্তীতে ২০১৬ সালে মিশরীয় সাধারণ বই সংগঠন, যা সংস্কৃতি মন্ত্রণালয়ের একটি অংশ, তার 'পারিবারিক গ্রন্থাগার' সিরিজের অংশ হিসাবে পুনরায় প্রকাশ করা হয়। Hammad, Hanan (Spring ২০১৬)। "Arwa Salih's The Premature: Gendering the History of the Egyptian Left"। Arab Studies Journal। 24 (1): 118–142। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Selim, Samah (২০১৭)। "Translator's Introduction"। The Stillborn: Notebooks of a Woman From the Student-Movement Generation in Egypt। Calcutta: Seagull Books। পৃষ্ঠা vii–xxvii। আইএসবিএন 978-0-8574-2-483-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The most famous people who committed suicide in Egypt ওয়েব্যাক মেশিনে আর্কাইভকৃত ১০ মার্চ ২০১৮ তারিখে, The Cairo Post, Jan 11, 2014. Saleh, Arwa (১৯৯৮)। Saratan al-Rawh (Cancer of the Soul)। Cairo: Dar al-Nahr। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এটিভি (তুরস্ক)

এটিভি (ইংরেজি: Atv, atv হিসেবে চিহ্নিত করা হয়ে থাকে) হল তুরস্কের একটি ব্যক্তিমালিকানাধীন বেসরকারি দেশীয় টেলিভিশন চ্যানেল যেটি ১৯৯৩ সালের সেপ্টেম্বর থেকে সম্প্রচার শুরু করে| চ্যানেলটির বর্তমান নাম হল চ্যানেলটির মূল নাম "এ্যাকচুয়াল টেলিভিশন"-এর সংক্ষেপিত রূপ| ২০১৩ সালের আগস্ট মাসের হিসাব অনুযায়ী চ্যানেলটি তুরষ্কের সবচেয়ে জনপ্রিয় টিভি চ্যানেল যার ৯.১১ শতাংশ মার্কেট শেয়ার রয়েছে| এটিভি আনা হাবের হাফতা সনু হাবের কাহলাল্ত১ হাবেরলেরি মুগি আল১ ইলে টট১ সার্ট ইসরা ইরোল'দা ইভলেন বেলিম্লে কুলতুর আ১ কুরুলুস: উসমান ইয়াহসি কাজিবে তবেলার তবেসি কালবিম সেনি সেকতি রেইজ ইস্তানবুল'আন আলটসলারি সেনি বানা ইয়াসমিসলার হায়াত দেভাম ইডিয়র মাক কুকরলার দুয়ামাসিন আলেমিন ক্রালি সিলা আস্ত মামনু কারাদায়ি ওমর ৭ ডে ৭(কুইজ অর বাজ) কিম মিলিওয়নার অলমাক ইস্টার ক্যাক পারার? গুভেন বানা হ্যাকেন বে "16-31 Temmuz 2013 TV Verileri"। Connected VivaKi। আগস্ট ৪, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ৭, ২০১৩।  Official site (তুর্কি) ATV Turkey at LyngSat Address ATV Distribution অফিসিয়াল ওয়েবসাইট
সাগরজ্যোতি

সাগরজ‍্যোতি হল একটি ভারতীয় বাংলা রোমান্টিক টেলিভিশন ধারাবাহিক যা ২০২১ সালের ২৩শে আগস্ট বাংলা বিনোদনের নতুন চ‍্যানেল এন্টারটেন বাংলাতে প্রিমিয়ার হয়েছিল। এটি এন্টারটেন বাংলা চ‍্যানেলের প্রথম বাংলা ভাষার টেলিভিশন ধারাবাহিক। ভারতীয় মিডিয়া কোম্পানি শ্রী ভেঙ্কটেশ ফিল্মস প্রযোজনা করা এই সিরিজটিতে রাহুল দেব বসূ ও নবনীতা মালাকার প্রধার ভূমিকায় অভিনয় করেছেন। প্রতিদিন রাত 8 টার স্লটে এই সিরিয়াল টি প্রচারিত হয়েছিল। বিখ‍্যাত বিসনেসম‍্যান মিস্টার সাগর সেন গরিব লোকজন দের একদম পছন্দ করে না ।এর পিছনে সাগর সেন এর সৎ মা নীলিমা সেন সাগরকে প্রশয় দেয়। ঘটনাক্রমে ওদের বাড়ির কাজের লোকের মেয়ে জ‍্যোতির সাথে দেখা হয়। এই নিয়ে গল্প এগোতে থাকে। সাগর সেন এর চরিত্রে রাহুল দেব বসূ জ‍্যোতির চরিত্রে নবনীতা মালাকার জ‍্যোতির বাবার চরিত্রে সুজয় সিনহা জ‍্যোতির মায়ের চরিত্রে রুম্পা চট্টোপাধ্যায় জ‍্যোতির বোন তিথির চরিত্রে রূপসা মন্ডল সাগরের ঠাকুমা সুহাসীনি সেনের চরিত্রে তনিমা সেন সাগরের বাবা ইন্দ্রনাথ সেনের চরিত্রে বিকাশ ভৌমিক সাগরের মা নীলিমা সেন এর চরিত্রে চান্দ্রেয়ী ঘোষ সাগরের কাকা শিবনাথ সেনের চরিত্রে অভিজিৎ সরকার সাগরের কাকিমা শ্রাবনী সেনের চরিত্রে আইভি বন্দ‍োপ‍াধ‍্যায় সাগরের ভাই জয় সেনের চরিত্রে সানমিত্র ভোমিক সাগরের ভাই আদিত‍্য সেনের বৌ পামেলা সেন এর চরিত্রে শ্রীতমা ভট্টাচার্য্য সাগরের ভাই আদিত‍্য সেনের চরিত্রে সৌমক বসু সাগরের পিসিমনি উমার চরিত্রে সায়ন্তনী মল্লিক সাগরের বোন উর্মি সেনের চরিত্রে লিজা সরকার অনন‍্যা সেনগুপ্ত সৌম‍্যদীপ "Bengali Serial: প্রেমের মিষ্টি গল্প নিয়ে আসছে নতুন মেগা ধারাবাহিক 'সাগরজ্যোতি'"। Aaj Tak বাংলা। সংগ্রহের তারিখ ২০২১-১০-১৭।  "টেলিভিশনের নতুন জুটি রাহুল-নবনীতা"। EI Samay। সংগ্রহের তারিখ ২০২১-০৯-০৮।  "নতুন প্রেমের গল্প নিয়ে 'সাগরজ্যোতি'"। Anandadin Magazine (ইংরেজি ভাষায়)। ২০২১-০৮-২২। সংগ্রহের তারিখ ২০২১-১০-১৭। [স্থায়ীভাবে অকার্যকর সংযোগ] সাগরজ্যোতি টেলিভিশন ধারাবাহিকে রাহুল দেব বসু ও নবনীতা মালাকার